“ทองคำไทย” เช้านี้ลง 250 บ. ทองแท่งขายออก 30,400 บ.
ราคาทองคำไทยเปิดตลาดเช้าวันนี้ลง 250 บาท ปรับลงตามราคาทองฟิวเจอร์ หลังนักลงทุนพากันเทขายทองในฐานะสินทรัพย์ปลอดภัย ท่ามกลางความคาดหวังที่ว่าการเจรจาสันติภาพระหว่างรัสเซียและยูเครนจะมีความคืบหน้า ราคาขายออกทองคำแท่งบาทละ 30,400 บ. รูปพรรณ 30,900 บ.
ราคาทองคำไทยเปิดตลาดเช้าวันนี้ลง 250 บาท ปรับลงตามราคาทองฟิวเจอร์ หลังนักลงทุนพากันเทขายทองในฐานะสินทรัพย์ปลอดภัย ท่ามกลางความคาดหวังที่ว่าการเจรจาสันติภาพระหว่างรัสเซียและยูเครนจะมีความคืบหน้า ราคาขายออกทองคำแท่งบาทละ 30,400 บ. รูปพรรณ 30,900 บ.
16 มี.ค. 2565

ผู้สื่อข่าวรายงานว่า วันนี้ (16 มี.ค. 2565) เว็บไซต์ของสมาคมค้าทองคำ หรือ Gold Traders Association ประกาศราคาทองคำในประเทศเช้าวันนี้ เปิดตลาดในช่วงเวลา 09:29 น. ปรับราคาลง 250 บาท เมื่อเทียบกับราคาปิดวานนี้ (15 มี.ค.2565) ทำให้ราคาทองคำแท่ง 96.5% ในประเทศ รับซื้ออยู่ที่บาทละ 30,300 บาท ขายออกบาทละ 30,400 บาท ตามประกาศครั้งล่าสุด ส่วนราคาทองรูปพรรณ รับซื้อเข้าบาทละ 29,759.08 บาท ขายออกบาทละ 30,900.00 บาท
ทั้งนี้ในปัจจัยทำให้ราคาทองคำเช้าวันนี้ปรับลงมาแรง เป็นเพราะราคาทองฟิวเจอร์ ปิดวันอังคาร (15มี.ค. 2565) ปรับตัวลง 31.10 ดอลลาร์  หลังนักลงทุนพากันเทขายทองในฐานะสินทรัพย์ปลอดภัย ท่ามกลางความคาดหวังที่ว่าการเจรจาสันติภาพระหว่างรัสเซียและยูเครนจะมีความคืบหน้าในวันนี้  รวมถึงผลกระทบจากการคาดการณ์ประเด็นธนาคารกลางสหรัฐ (เฟด) จะปรับขึ้นอัตราดอกเบี้ยเป็นครั้งแรกนับตั้งแต่ปี 2561 ในการประชุมนโยบายการเงินสัปดาห์นี้
โดยสัญญาทองคำตลาดโคเม็กซ์ ส่งมอบเดือน เม.ย. ร่วงลง 31.10 ดอลลาร์ ปิดที่ 1,929.70 ดอลลาร์/ออนซ์
ขณะที่บทวิเคราะห์บริษัท ฮั่วเซ่งเฮง โกลด์ ฟิวเจอร์ส จำกัด ระบุว่า ราคาทองคำ Spot เมื่อคืนที่ผ่านมาปรับลดลงในระดับต่ำสุดในรอบ 2 สัปดาห์ ซึ่งนักลงทุนเทขายทองคำจากคาดการณ์ว่าธนาคารกลางสหรัฐ จะปรับขึ้นอัตราดอกเบี้ยในการประชุมครั้งนี้ ซึ่งนับว่าเป็นครั้งแรกตั้งแต่ปี 2561 รวมถึงคาดหวังการเจรจาระหว่างรัสเซียและยูเครนจะประสบความคืบหน้า ซึ่งเป็นการเจรจาเกี่ยวกับเรียกร้องให้รัสเซียหยุดยิง และถอนกำลังทหารทั้งหมดออกจากยูเครน ทางด้านกองทุน SPDR Gold Trust ขายทองคำสุทธิ 2.32 ตันจากเมื่อวาน
ส่วนแนวโน้มราคาทองคำคาดปรับตัวลงได้ต่อ โดยราคาทองคำมีแนวรับ 1,900 ดอลลาร์ และแนวรับถัดไปที่ 1,890 ดอลลาร์ ขณะที่มีแนวต้าน 1,940 ดอลลาร์ และ 1,960 ดอลลาร์